Aler

Aler ye un lugar aragonés situau a una distancia de 10 km de Benavarri y perteneixient a este municipio, en la comarca de Ribagorza y provincia de Uesca. En 2019 teneba una población de 41 habitants.

 Cheografía 
Ye situau a 702 metros d'altaria sobre lo livel d'a mar en la val de Sarrón a l'ueste de lo mont de Sant Salvador, a lo sud de la sierra de Llaguarres y a lo norde de la sierra de la Carrodilla. Ye a una distancia de 10 km de Benavarri, la capital de lo suyo termin municipal y a diferencia d'atros lugars d'este municipio ye en la cuenca hidrografica de l'Esera. Ye a una distancia de 100 km de la ciudat de Uesca, la capital de la suya provincia.

 Luengas y parlas 
En Aler bi ha una parla de transición entre lo catalán y l'aragonés difícil de clasificar de la mesma serie transicional que la parla de Chuseu. Seguntes Artur Quintana, la parla d'Aler se puet clasificar como catalán ribagorzano de transición enta l'aragonés.

En Chuseu y Aler lo participio de lo verbo ser ye en -ito, sito, relacionau con set de lo catalán nordoccidental de bel lugar d'Aragón u que mugan con Aragón, y sit de lo maellán. Artur Quintana i Font: Els parlars del Baix Matarranya, Estudis de Llengua i Literatura Catalanes, XIV. Publicacions de l'Abadia de Montserrat, Barcelona, pàg. 155-187. 1987.

La c, ç de lo catalán se pronuncia como z interdental como en aragonés, castellano de lo norte y centro y parlas de lo Mezquín-Guadalop.
La terminación en -es de lo catalán que ye en los plurals femenins y verbos en segunda persona singular se pronuncia /-as/ (vingas y las casas en cuenta de vingues y les cases).

Unatra cosa intresant de la parla d'Aler y d'atros lugars de la val de Sarrón, como Chuseu y Torres, ye que la terminación -rn de lo catalán se pronuncia -rt (fort, hivèrt, infèrt en cuenta de forn, hivern y infern).

 Demografía 

 Molimentos 
250px|thumb|right|La ilesia d'Aler.
 Ilesia de lo sieglo XII.

 Referencias 

Categoría:Lugars de Benavarri
Categoría:Val de Sarrón
Categoría:Localidaz d'a diocesi de Balbastro-Monzón en Ribagorza